b'\n_START_ARTICLE_\nChicago V\n_START_SECTION_\nZgodovina\n_START_PARAGRAPH_\nPo izdaji albuma Chicago III leta 1971, se je skupina namesto produciranja dvojnih albumov s skladbami, aran\xc5\xbeiranimi v dolge suite, odlo\xc4\x8dila za pripravljanje enojnih albumov z bolj zgo\xc5\xa1\xc4\x8denimi skladbami. Chicago V je znan tudi po ve\xc4\x8dinskem prispevku skladb Roberta Lamma, ki je skomponiral osem skladb od skupno desetih. Terry Kath je napisal in odpel zadnjo skladbo z albuma \xc2\xbbAlma Mater\xc2\xab, v kateri je pokazal znanje akusti\xc4\x8dne kitare. To je bil zadnji album skupine v \xc4\x8dasu delovanja Cetere, ki ni vseboval nobene njegove skladbe. Skladba \xc2\xbbA Hit by Var\xc3\xa8se\xc2\xab\xc2\xa0je bila posve\xc4\x8dena francosko-ameri\xc5\xa1kemu skladatelju Edgardu Var\xc3\xa8seju._NEWLINE_Album je bil posnet tik pred izdajo albuma Chicago at Carnegie Hall, iz\xc5\xa1el pa je julija 1972. Single \xc2\xbbSaturday in the Park\xc2\xab\xc2\xa0je bil do tedaj nejve\xc4\x8dji hit skupine in je dosegel 3. mesto lestvice Billboard Hot 100. Chicago V je bil kriti\xc4\x8dno dobro sprejet in je postal prvi album skupine, ki je dosegel vrh lestvice Billboard 200, kjer je ostal devet tednov. V Zdru\xc5\xbeenem kraljestvu je album dosegel 24. mesto lestvice. Naslednji single z albuma, \xc2\xbbDialogue (Part I & II)\xc2\xab, je prav tako postal hit in je v ZDA dosegel 24. mesto lestvice._NEWLINE_Album je bil miksan in izdan tako v stereu kot kvadrofoniji. Leta 2002 je bil album remasteriziran in ponovno izdan pri zalo\xc5\xbebi Rhino Records s tremi dodatnimi skladbami: vadenjem Lammove \xc2\xbbA Song for Richard and His Friends\xc2\xab, ki je iz\xc5\xa1la na albumu Chicago at Carnegie Hall, zgodnja verzija Kathove \xc2\xbbMississippi Delta City Blues\xc2\xab, ki je iz\xc5\xa1la kasneje na Chicago XI, in single verzija skladbe \xc2\xbbDialogue\xc2\xab._NEWLINE_17. avgusta 2011 je zalo\xc5\xbeba Warner Japan izdala ta album na Super Audio CD-ju v seriji Warner Premium Sound series.'